മാവോയിസ്റ്റ് സാധ്യതയുള്ള ജില്ലകള് പകുതിയായി പത്ത് സംസ്ഥാനങ്ങളിലെ സ്ഥിതി വിലയിരുത്തി അമിത് ഷാ ദില്ലി: രാജ്യത്ത് മാവോയിസ്റ്റ് സംഭവങ്ങളില് 70 കുറവുണ്ടെന്ന് കേന്ദ്ര ആഭ്യന്തര മന്ത്രി അമിത് ഷാ. മാവോയിസ്റ്റ് സാന്നിധ്യമുള്ള കേരളമടക്കം പത്ത് സംസ്ഥാനങ്ങളിലെ സ്ഥിതി വിലയിരുത്തി സംസാരിക്കുകയായിരുന്നു അദ്ദേഹം. 2009 തിലെ 2258 അക്രമ സംഭവങ്ങളില് നിന്ന് കഴിഞ്ഞ വര്ഷം 665 ആയി കുറഞ്ഞു.മാവോയിസ്റ്റുകള് ഉയര്ത്തുന്ന സുരക്ഷ വെല്ലുവിളികളാണ് പ്രധാനമായും ദില്ലിയിലെ ചര്ച്ചയില് പരാമര്ശിച്ചത്. മധ്യപ്രദേശ്, തെലങ്കാന, ഝാര്ഖണ്ഡ്, മഹാരാഷ്ട്ര, ബീഹാര്, ഒഡീഷ, സംസ്ഥാനങ്ങളിലെ മുഖ്യമന്ത്രിമാരും കേരളം, പശ്ചിമബംഗാള്, ഛത്തീസ് ഗഡ്, ആന്ധ്ര സംസ്ഥാനങ്ങളിലെ ചീഫ് സെക്രട്ടറിമാരും ഉന്നത പൊലീസ് ഉദ്യോഗസ്ഥരുമാണ് ചര്ച്ചയില് പങ്കെടുക്കുന്നത്.സുരക്ഷ സംവിധാനങ്ങള് കൂട്ടാന് കേന്ദ്ര സഹായം വര്ധിപ്പിക്കുമെന്ന് യോഗത്തില് അമിത് ഷാ അറിയിച്ചു. ഡിജിപിമാരും കേന്ദ്ര ഏജന്സികളുമായി മൂന്നുമാസത്തിലൊരിക്കലെങ്കിലും ചര്ച്ച നടത്തണമെന്ന് ചീഫ് സെക്രട്ടറിമാരോട് നിര്ദ്ദേശിച്ചു.40 വര്ഷമായി പൗരന്മാരുടെ ജീവന് അപഹരിച്ച സംഘര്ഷം അവസാനത്തോടടുക്കുകയാണെന്നും അമിത് ഷാ പറഞ്ഞു. മാവോയിസ്റ്റ് വേട്ടയ്ക്കായി നിയോഗിക്കുന്ന പ്രത്യേക സംഘങ്ങളുടെ ആധുനികവല്ക്കരണം അടക്കമുള്ള നടപടികളും ചര്്ച്ചയാകും. നക്സല്ബാധിത പ്രദേശങ്ങളിലെ അടിസ്ഥാന സൗകര്യ വികസനമാണ് രണ്ടാംഘട്ട അജണ്ട. നിലവില് 45 ജില്ലകളില് മാവോയിസ്റ്റ് പ്രവര്ത്തനം വ്യാപകമാണെന്നാണ് കേന്ദ്രസര്ക്കാരിന്റെ കണ്ടെത്തലെന്നും അദ്ദേഹം വ്യക്തമാക്കി.